nickbes/lawsofisrael huggingface dataset:
חוק לתיקון פקודת בתי הסוהר (מס' 64 – הוראת שעה – חרבות ברזל) (מצב חירום כליאתי), התשפ"ד–2023
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: הוועדה לביטחון לאומי
תחילה: 2023-10-18T00:00:00
פרסום: ספר החוקים, 18/10/2023, מס' חוברת 3092, עמ' 6
שמות קודמים:
Name: הצעת חוק לתיקון פקודת בתי הסוהר (מס' 64 - הוראת שעה – חרבות ברזל) (מצב חירום כליאתי), התשפ"ד-2023
Value: בקריאה השנייה והשלישית
Name: הצעת חוק לתיקון פקודת בתי הסוהר (מצב חירום כליאתי) (הוראת שעה – חרבות ברזל), התשפ"ד-2023
Value: בקריאה הראשונה
תקציר:
החוק נועד לאפשר לשירות בתי הסוהר לקלוט עצורים נוספים רבים בתקופה הקרובה, נוכח העלייה במספר הכלואים והעצורים המוחזקים במתקני שירות בתי הסוהר בעקבות הלחימה. החוק קובע, בהוראת שעה למשך שלושה חודשים, כי השר לביטחון לאומי, בהמלצת נציבת בתי הסוהר ובהסכמת ראש הממשלה ושר הביטחון, יהיה רשאי להכריז על מצב חירום כליאתי אם נוכח כי לאור המצב הביטחוני השורר במדינה יש צורך במקומות כליאה נוספים באופן מיידי, או שעל בסיס חוות דעת של גורמי ביטחון נוכח כי קיימת סבירות גבוהה לכך. הכרזה על מצב חירום כליאתי תאפשר למנהל בית סוהר להלין אסיר תוך חריגה מהוראות הדין לעניין שטח מחיה מינימלי, וככל הנדרש – גם להלינו שלא על מיטה בחריגה מהוראות לעניין זכאות למיטה. עם זאת, הלנת אסיר שלא על מיטה תיעשה רק בנסיבות בהן אין אפשרות לספק לו מיטה, ויש להגביל זאת לתקופה קצרה ככל האפשר. בנוסף, לאסיר שלא סופקה לו מיטה יסופק מזרן כפול, והדבר ייעשה תוך התחשבות בגודל התא ובמאפייניו. חריגה זו מהוראות הדין תיעשה, ככלל, לגבי אסירים ועצירים ביטחוניים. עם זאת, החוק מאפשר למנהל בית הסוהר להפעיל את סמכותו זו גם לעניין תאים שמוחזקים בהם אסירים אחרים, אם שוכנע שהחריגה מההוראות לעניין שטח מחיה או לעניין זכאות למיטה נדרשת נוכח המצב הביטחוני השורר במדינה, ולאחר שלא נמצאו חלופות אחרות. הכרזת השר תעמוד בתוקף למשך חמישה ימים, והממשלה תהיה רשאית להאריך את תוקף ההכרזה לתקופה אחת נוספת בת חמישה ימים. בנוסף, הממשלה, באישור הוועדה לביטחון לאומי של הכנסת, תוכל להאריך את תוקף ההכרזה לתקופות נוספות. פניית הממשלה לוועדה לביטחון לאומי של הכנסת תלווה בדיווח של השר לביטחון לאומי בדבר צעדים נוספים להתמודדות עם מצב החירום הכליאתי, וכן דיווח של נציבת בתי הסוהר על נתונים הנוגעים ליישום סמכויותיה לפי ההסדר במתקני הכליאה. דיווחי השר והנציבה יועברו לוועדה אחת לשבועיים, כל עוד ההכרזה עומדת בתוקפה.
חוק שמירת הניקיון (תיקון מס' 25 והוראת שעה), התשפ"ד-2023
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת הפנים והגנת הסביבה
תחילה: 2023-10-17T00:00:00
פרסום: ספר החוקים, 17/10/2023, מס' חוברת 3091, עמ' 4
שמות קודמים:
Name: הצעת חוק שמירת הניקיון (תיקון מס' 25 והוראת שעה), התשפ"ד-2023
Value: בקריאה השנייה והשלישית
Name: הצעת חוק שמירת הניקיון (הוראת שעה), התשפ"ג-2023
Value: בקריאה הראשונה
תקציר:
מוצע לעגן פעם נוספת, כהוראת שעה לתקופה של עד ליום ה-31.12.2027, את ההסדר שהיה קבוע בהוראת השעה שפקעה בחודש פברואר 2023, בה נקבע כי במידה ונותרה יתרה מחשבון היטל ההטמנה בשנה מסוימת, ניתן לממן מיתרה זו, בנוסף למטרות הנוספות המוגדרות היום בחוק, גם סיוע לרשויות המקומיות המשויכות לאשכולות 1 עד 5 במדרג החברתי-כלכלי בטיפול במפגעי פסולת, בהקמת תשתיות לטיפול בפסולת  וכן בסיוע להסדרת הטיפול השוטף בפסולת באותן רשויות לתקופה שלא תעלה על שלוש שנים (במקום לתקופה של שנה כפי שנקבע בהוראות השעה הקודמות).  עוד מוצע, כתיקון קבוע לחוק, לקבוע מועדים מדויקים למסירת הדיווחים לכנסת הנדרשים לפי החוק לגבי פעילות הקרן הכנסותיה והוצאותיה.
חוק שחרור על-תנאי ממאסר (תיקון מס' 17 – הוראת שעה) (תיקון מס' 3), התשפ"ד-2023
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: הוועדה לביטחון לאומי
תחילה: 2023-10-16T00:00:00
פרסום: ספר החוקים, 20/09/2023, מס' חוברת 3090, עמ' 2
שמות קודמים:
Name: הצעת חוק שחרור על-תנאי ממאסר (תיקון מס' 17 – הוראת שעה) (תיקון מס' 3), התשפ"ד-2023
Value: בקריאה השנייה והשלישית
Name: הצעת חוק שחרור על-תנאי ממאסר (תיקון מס' 17 – הוראת שעה) (תיקון מס' 3), התשפ"ג-2023
Value: בקריאה הראשונה
תקציר:
נקבעה הארכה להוראת השעה המסדירה את פעילות היחידה לשחרור ממאסרים קצרים, שדנה בבקשות לשחרור מוקדם של אסירים שנגזרו עליהם תקופות מאסר של 3 חודשים עד שנה, עד ליום י"ד בכסלו התשפ"ה (15 בדצמבר 2024).
חוק תשלומים לחיילים בשירות סדיר (הגנה על תשלומים) (תיקון מס' 2), התשפ"ג-2023
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת העבודה והרווחה
תחילה: 2023-08-17T00:00:00
פרסום: ספר החוקים, 17/08/2023, מס' חוברת 3089, עמ' 820
שמות קודמים:
Name: הצעת חוק תשלומים לחיילים בשירות סדיר (הגנה על תשלומים) (תיקון מס' 2), התשפ"ג-2023
Value: בקריאה השנייה והשלישית
Name: הצעת חוק תשלומים לחיילים בשירות סדיר (הגנה על תשלומים) (תיקון מס' 2), התשפ"ב-2022
Value: בקריאה הראשונה
תקציר:
חוק זה קובע כי תשלומים שמשולמים על ידי משרד העלייה והקליטה לעולה חדש שהוא חייל, משרת בשירות לאומי-אזרחי, מתנדב בשירות לאומי או מתנדב בשירות קהילתי, יהיו מוגנים מפני העברה, שעבוד או עיקול, למעט אם מדובר בחוב מזונות. תשלומים כאמור יהיו מוגנים כאשר הם בידי משרד העלייה והקליטה וגם ב-30 הימים הראשונים בחשבון הבנק. למשרד העלייה והקליטה נשמרת הזכות לקזז את התשלום המגיע לזכאי כנגד חוב שהוא חייב לאותו משרד. עוד נקבע בחוק זה ששר הביטחון או השר הממונה על השירות האזרחי, לפי העניין, יוכלו לקבוע בתקנות כי תשלומים המשולמים לחיילים, למשרתים בשירות לאומי אזרחי או למתנדבים כאמור, על ידי משרד ממשלתי אחר למטרות קיום, יהיו גם הם מוגנים מפני העברה, שיעבוד או עיקול.
חוק כלי הירייה (תיקון מס' 24), התשפ"ג-2023
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: הוועדה לביטחון לאומי
תחילה: 2023-08-06T00:00:00
פרסום: ספר החוקים, 06/08/2023, מס' חוברת 3086, עמ' 692
שמות קודמים:
Name: הצעת חוק כלי הירייה (תיקון מס' 24), התשפ"ג-2023
Value: בקריאה השנייה והשלישית
Name: הצעת חוק כלי הירייה (תיקון מס' 23), התשפ"ב-2022 
Value: בקריאה הראשונה
תקציר:
החוק קובע כי פעילות ייצור, יצוא, יבוא, אחסנה, הובלה ומסחר בדמויי כלי ירייה יחויבו ברישיון, וכן  כי החזקה ונשיאה של דמויי כלי ירייה ייעשו רק במועדונים שקיבלו רישיון לכך. בנוסף, החזקת דמויי כלי ירייה מחוץ למועדונים, וכן רכישה, הובלה, ייצור, ייצוא, ייבוא ומסחר בהם ללא רישיון לכך יהוו עבירה פלילית. כהוראת שעה לשנה, נקבע כי ניתן לאפשר גם מתן הרשאה להחזקה ונשיאה של דמוי כלי ירייה מחוץ למועדון לצורכי אימונים ותחרויות, במספר מוגבל ובכפוף לתנאים שייקבעו בתקנות. בנוסף, הוסדרו סמכויות הפיקוח של האגף לרישוי כלי ירייה, הכוללות דרישת הזדהות, מסירת ידיעות ומסמכים וסמכות כניסה למקומות, כאשר סמכות כניסה למקומות מגורים טעונה צו מבית המשפט. כמו כן, נקבע כי במקרים חריגים של אירועי בטיחות חמורים, מנהל האגף לרישוי כלי ירייה יהיה רשאי להוציא צו הפסקה מנהלי לבעל רישיון למשך שלושה ימים, או עד לקבלת החלטה בידי הרשות המוסמכת לבטל את הרישיון או להטיל עליו תנאים והגבלות. לבסוף, תוקנו סעיפי העונשין בחוק וכן נוספו סנקציות פליליות בגין ביצוע פעולות בדמוי כלי ירייה ללא רישיון ובגין אי-הודעה למשטרה במקרה של אובדן, גניבה או השמדה של כלי ירייה או דמוי כלי ירייה.
חוק עבודת הנוער (תיקון מס' 21), התשפ"ג-2023
סטטוס: התקבלה בקריאה שלישית
כנסת: 25
סוג הצעה: פרטית
ועדה: הוועדה המיוחדת לזכויות הילד
יוזמים: רון כץ, יבגני סובה, יוליה מלינובסקי
תחילה: 2023-09-17T00:00:00
פרסום: ספר החוקים, 03/08/2023, מס' חוברת 3084, עמ' 668
שמות קודמים:
Name: הצעת חוק עבודת הנוער (תיקון מס' 21), התשפ"ג-2023
Value: בקריאה השנייה והשלישית
Name: הצעת חוק עבודת הנוער (תיקון מס' 21) (עבודה בהופעות פרסום), התשפ"ב-2022
Value: בקריאה הראשונה
Name: הצעת חוק עבודת הנוער (תיקון - ליווי אפוטרופוס), התשפ"א-2021
Value: בדיון המוקדם
תקציר:
החוק קובע שכל העסקה של נער בגילאי 15 עד 18 בתחום הדוגמנות או הצילומים, לרבות בשלבים מוקדמים של ההעסקה כגון תיווך להעסקה ומבחני במה, ייעשו בכפוף לאישור של הנער והורהו או האפוטרופוס. האישור יינתן בכתב בהתאם לטופס מובנה שיפורסם באתר משרד הכלכלה. כמו כן, במקרה של תיווך או העסקה חוזרת אצל אותו מתווך או מעסיק בתוך תקופה של שנה, ההסכמה יכולה להינתן באמצעות מסרון או אמצעי דיגיטלי אחר שהמתווך או המעסיק יוכלו לשמור אותו. כמו כן נקבע שמעסיק הפועל בניגוד לאמור עובר עבירה שדינה קנס או מאסר, ושלהורה או לבן משפחה בגיר אחר יש זכות להיות נוכח בזמן ובמקום שבהם מועסק הנער.
חוק החמרת ענישה בעבירות מין על רקע לאומני (תיקוני חקיקה), התשפ"ג-2023
סטטוס: התקבלה בקריאה שלישית
כנסת: 25
סוג הצעה: פרטית
ועדה: הוועדה המשותפת של הוועדה לביטחון לאומי והוועדה לקידום מעמד האישה לדיון בהצעות חוק תקיפה מינית על רקע לאומני (פ/715/25) ו-(פ/2639/25)
יוזמים: יוליה מלינובסקי, לימור סון הר מלך, יבגני סובה, שרון ניר, יצחק קרויזר
תחילה: 2023-08-03T00:00:00
פרסום: ספר החוקים, 03/08/2023, מס' חוברת 3083, עמ' 666
שמות קודמים:
Name: הצעת חוק החמרת ענישה בעבירות מין על רקע לאומני (תיקוני חקיקה), התשפ"ג-2023
Value: בקריאה הראשונה
Name: הצעת חוק תקיפה מינית על רקע לאומני (הרחבת הענישה על עבירות מין כדין ענישה בגין מעשה טרור), התשפ"ג-2022
Value: בדיון המוקדם
תקציר:
החוק מבהיר כי הוראות ההחמרה בענישה בגין מעשה טרור חלות על עבירות מין, וכן מחיל את הוראות ההחמרה בענישה בגין עבירה ממניע גזענות או עוינות כלפי ציבור, כמשמעותה בחוק העונשין, על עבירות הטרדה מינית. בנוסף, בית המשפט רשאי לפסוק כפל הפיצוי הקבוע בחוק בגין עבירות הטרדה מינית שבוצעו ממניע של גזענות או עוינות כלפי ציבור. לצד זאת, נקבעה חובת דיווח שנתית לוועדה לביטחון לאומי של הכנסת אודות מספר כתבי האישום שהוגשו ומספר תיקי החקירה שנפתחו בגין עבירות מין ועבירות הטרדה מינית שבוצעו ממניע של גזענות או עוינות כלפי ציבור, או שהן מעשה טרור.
חוק הגנת הצרכן (תיקון מס' 66), התשפ"ג-2023
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת הכלכלה
תחילה: 2023-08-03T00:00:00
פרסום: ספר החוקים, 03/08/2023, מס' חוברת 3082, עמ' 662
שמות קודמים:
Name: הצעת חוק הגנת הצרכן (תיקון מס' 66), התשפ"ג-2023
Value: בקריאה השנייה והשלישית
Name: הצעת חוק הגנת הצרכן (תיקון מס' 67) (הפרה בנסיבות מחמירות), התשפ"ג-2023
Value: בקריאה הראשונה
תקציר:
התיקון לחוק נחקק על רקע תופעות חוזרות ונשנות של עוקץ ועושק אזרחים ותיקים וצרכנים פגיעים אחרים באמצעות שיטות שיווק אגרסיביות שיש בהן הטעיית הצרכן, השפעה בלתי הוגנת על הצרכן או הפרה אחרת של חוק הגנת הצרכן, התשמ"א-1981. החוק בנוסחו לפני התיקון מסמיך את הממונה על הגנת הצרכן והסחר ההוגן (להלן – הממונה) להטיל עיצום כספי בשל הפרה מהוראות החוק, ואם ההפרה נעשתה בנסיבות מחמירות (שכוללות רק הפרות הנוגעות למספר רב במיוחד של צרכנים), סכום העיצום הכספי יהיה בשיעור פי אחד וחצי מהסכום המקורי שניתן להטיל בשל אותה הפרה. התיקון לחוק מרחיב את ההגדרה של הפרה בנסיבות מחמירות, כך שזו תכלול גם הפרה של הוראה מהוראות החוק המנויה בתוספת השביעית לחוק, שנעשתה כלפי צרכן שהוא אזרח ותיק, עולה חדש, קטין, אדם שניכר כי הוא נתון במצב של חולשה שכלית, נפשית או גופנית ואדם שניכר כי אינו שולט בשפה שבה נקשרה העסקה במידה מספקת לשם התקשרות בעסקה. 
התוספת השביעית כוללת הפרות שניתן להטיל בשלהן עיצום כספי בנסיבות מחמירות, בין היתר, הפרות שעניינן הטעייה של צרכן והפרות הנוגעות לביטול עסקה. לפי התיקון לחוק, שר הכלכלה והתעשייה, באישור ועדת הכלכלה של הכנסת, רשאי לשנות בצו את התוספת האמורה. עם זאת, הממונה יהיה רשאי להטיל עיצום כספי בנסיבות מחמירות כאמור רק בהתאם לנהלים שיורה עליהם. נהלים אלו יהיו טעונים אישור של היועץ המשפטי לממשלה ויפורסמו באתר האינטרנט של הרשות להגנת הצרכן ולסחר הוגן. כמו כן, התיקון לחוק מגדיל את סכום העיצום הכספי שניתן להטיל בשל הפעלת השפעה בלתי הוגנת על צרכנים תוך ניצול מוגבלות נפשית, שכלית או גופנית של צרכן או תוך ניצול העובדה שצרכן אינו יודע במידה מספקת את השפה שבה נקשרת העסקה. בהתאם לכך, התיקון לחוק יצר מדרגה חדשה של סכום העיצום – הגבוהה ביותר שניתן להטיל לפי החוק, כך שהסכום לגבי יחיד יעמוד על כ-38,000 ₪ ולגבי תאגיד – כ-69,000 ₪. עוד נקבע כי במסגרת הודעה על כוונת חיוב, אותה מוסר הממונה למפר טרם הטלת עיצום כספי עליו, יפרט הממונה את הנסיבות המחמירות לעניין ההפרה, אם היו. בהמשך לכך, זכות טיעון המוקנית למפר בחוק תחול גם ביחס לטענות בנוגע להתקיימותן של נסיבות מחמירות.
חוק להסדר ההימורים בספורט (תיקון מס' 15), התשפ"ג-2023
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת הכספים
תחילה: 2023-08-03T00:00:00
פרסום: ספר החוקים, 03/08/2023, מס' חוברת 3081, עמ' 650
שמות קודמים:
Name: הצעת חוק להסדר ההימורים בספורט (תיקון מס' 15), התשפ"ג-2023
Value: בקריאה השנייה והשלישית
Name: הצעת חוק להסדר ההימורים בספורט (תיקון מס' 17), התשפ"ג-2023
Value: בקריאה הראשונה
תקציר:
החוק כולל תיקונים שמטרתם שיפור תפקוד המועצה להסדר הימורים בספורט, שהיא תאגיד שהוקם בחוק המסדיר חלק משמעותי מההימורים החוקיים במדינה, ובכלל זה עדכון ושיפור הסדרי המשטר התאגידי בשים לב לאופי פעילות התאגיד, כגון: שינוי הרכב המועצה הציבורית, הרחבתה, דרכי מינוי, תנאי כשירות וכהונה והוראות בענין גמול והוצאות, קציבת מינוי וכהונה של חברי המועצה והמנכ"ל, הסדרי ניגוד עניינים וסמכות לבדיקת עבר פלילי ומשמעתי של חברי מועצה, עובדי התאגיד והזכניים שלו. בנוסף, החוק מגדיל את הסכום המרבי לעריכת הסכמי שיווק ותפעול של התאגיד עם גופי ספורט מ-46 מיליון ל-70 מיליון ש"ח וכן מאפשר הגדלת התשלומים לזוכים על חשבון כספים המועברים לאוצר המדינה, וזאת לתקופה של 5 שנים בלבד. לבסוף, החוק מגביר ומדגיש את האחריות החברתית של התאגיד - הן בעיגון המחויבות לפעול לפי תקנים בינלאומיים של הימורים באחריות, בחובת ייעוד כספים למטרות חברתיות, בגיוון הרכב המועצה של התאגיד כך שתכלול נציגי ממשלה ונציגי ציבור העוסקים בטיפול בהשפעות חברתיות של הימורים, ובבחינת שיקולים חברתיים ומניעתיים בעת אישור ותיקון תוכניות הימורים.
חוק העונשין (תיקון מס' 146 והוראת שעה), התשפ"ג–2023
סטטוס: התקבלה בקריאה שלישית
כנסת: 25
סוג הצעה: פרטית
ועדה: הוועדה המשותפת של ועדת החוקה, חוק ומשפט והוועדה לביטחון לאומי לדיון בהצעת חוק העונשין (תיקון - הגדרת איום), התשפ"ג-2023 (פ/2156/25)
יוזמים: יצחק קרויזר, ניסים ואטורי, אלמוג כהן
תחילה: 2023-08-02T00:00:00
פרסום: ספר החוקים, 02/08/2023, מס' חוברת 3080, עמ' 646
שמות קודמים:
Name: הצעת חוק העונשין (תיקון מס' 146 והוראת שעה), התשפ"ג–2023
Value: בקריאה השנייה והשלישית
Name: הצעת חוק העונשין (תיקון מס' 149) (הוספת עבירה של גביית דמי חסות), התשפ"ג–2023
Value: בקריאה הראשונה
Name: הצעת חוק העונשין (תיקון - הגדרת איום), התשפ"ג-2023
Value: בדיון המוקדם
תקציר:
נקבעה עבירה של גביית דמי חסות בשתי דרגות חומרה. האחת, עניינה בגביית דמי חסות תוך ניצול מצוקה ללא איום. במצב זה נקבעה חזקת מודעות של העבריין הגובה דמי חסות באופן מתמשך, למצוקתו של הקורבן, אם התבצעו לכאורה עבירות גוף או רכוש בסביבתו של הקורבן. דרגת החומרה השנייה, עניינה בגביית דמי חסות תוך שימוש באיום. בנוסף, נקבעו כהוראת שעה ל-5 שנים – עונש מינימום על העבירה החדשה וכן הסדרי חילוט על ידי בית-המשפט בהליך פלילי ובהליך אזרחי ללא הרשעה. על יישום הוראות סעיפים אלה, נקבעה חובת דיווח ל-10 שנים.
חוק למניעת העסקה במוסדות מסוימים של מי שהורשע באלימות כלפי ילדים וחסרי ישע, התשפ"ג-2023
סטטוס: התקבלה בקריאה שלישית
כנסת: 25
סוג הצעה: פרטית
ועדה: ועדת החינוך התרבות והספורט
יוזמים: אופיר כץ, רון כץ
תחילה: 2024-08-02T00:00:00
פרסום: ספר החוקים, 02/08/2023, מס' חוברת 3079, עמ' 638
שמות קודמים:
Name: הצעת חוק למניעת העסקה במוסדות מסוימים של מי שהורשע באלימות כלפי ילדים וחסרי ישע, התשפ"ג-2023
Value: בקריאה השנייה והשלישית
Name: הצעת חוק למניעת העסקה במוסדות מסוימים של מי שהורשע או הואשם באלימות כלפי ילדים וחסרי ישע, התשפ"ג-2023
Value: בקריאה הראשונה
Name: הצעת חוק למניעת העסקה בתחום החינוך והטיפול של אדם שהורשע או שמואשם בתקיפה או בהתעללות בחסר ישע, התשפ"ג-2022
Value: בדיון המוקדם
תקציר:
החוק קובע איסור עיסוק והעסקה במוסדות מסוימים על בגיר שהורשע בעבירות אלימות והתעללות כלפי ילדים עד גיל 6 וחסרי ישע. תקופת האיסור תעמוד על 10 או 18 שנים בהתאם לחומרת העבירה בה הורשע. לשם אכיפת האיסור, החוק קובע חובה על מעסיק לקבל אישור משטרה כתנאי להעסקה במוסדות כאמור. כן תוקם ועדת מומחים שתוסמך לפטור מהאיסור אדם ששוכנעה כי אינו מהווה סכנה לילדים או לחסרי ישע. בנוסף, החוק כולל הסדר המאפשר להורה של ילד או לאחראי על חסר ישע, לבקש הצגת אישור משטרה לגבי מועסקים במוסדות כאמור, וכן לגבי מטפלת המועסקת בבית ההורה או האחראי. החוק קובע הסדר ייחודי לעניין מעסיק שהוא רשות מקומית וכן שמשרד החינוך מוחרג מהסדר זה. לצד זאת, החוק קובע איסור על העברת המידע או על כל שימוש אחר באישור המשטרה. בנוסף, החוק כולל תיקון עקיף לחוק סדר הדין הפלילי (סמכויות אכיפה - מעצרים), התשנ"ו-1996, שלפיו אם הוגש כתב אישום בעבירות אלה, יהיה על בית המשפט לשקול במסגרת תנאי שחרור, קביעת איסור על עיסוק במוסד כאמור, ואם לא קבע איסור כזה - יהיה עליו לנמק זאת. בית משפט שקבע איסור עיסוק יורה למשטרה שלא לתת למשוחרר אישור משטרה. תחילתו של חוק זה שנה מיום פרסומו, וזאת בשל משך הזמן הנדרש להקמת המערכת הממוחשבת במשטרה ולהקמת ועדת המומחים, שתוקם בתוך חצי שנה מיום הפרסום. לעניין מועסקים קיימים, תחילת החוק שנה ו-3 חודשים מיום הפרסום, וזאת כדי לאפשר להם ולמעסיקיהם להיערך. כמו כן, בשל משך הזמן שיידרש לבדיקה ידנית של המשטרה בתיקי עבר, נקבע סייג מיוחד מאחריות פלילית למעסיק שיאפשר במקרה הצורך העסקת עובד למשך 3 חודשים, גם בטרם התקבל אישור משטרה. סייג זה יעמוד בתוקפו למשך 10 שנים. בנוסף, כדי ליידע את הציבור בכלל ואת המעסיקים והמועסקים בפרט, החוק קובע חובת פרסום לציבור בדבר ההסדר החדש בסמוך למועד תחילת החוק ובסמוך להקמת ועדת המומחים.
חוק התאגיד לפיקוח וטרינרי (תיקוני חקיקה), התשפ"ג-2023
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת הבריאות
תחילה: 2023-08-02T00:00:00
פרסום: ספר החוקים, 02/08/2023, מס' חוברת 3078, עמ' 634
שמות קודמים:
Name: הצעת חוק התאגיד לפיקוח וטרינרי (תיקוני חקיקה), התשפ"ג-2023
Value: בקריאה השנייה והשלישית
Name: הצעת חוק ההתייעלות הכלכלית (תיקוני חקיקה להשגת יעדי התקציב לשנות התקציב 2023 ו-2024), התשפ"ג-2023
Value: בקריאה הראשונה
תקציר:
החוק קובע כי התאגיד לפיקוח וטרינרי יפעל בניהול תקציבו ביעילות, על יסוד חישובים כלכליים כמשק כספים סגור ותוך מזעור עלויות הפיקוח.
החוק משנה את סכום האגרה הבסיסי וקובע מנגנון לעדכון שנתי של סכום האגרה הבסיסי – בהתאם לשינוי הממוצע השנתי של השכר הממוצע של עובדי החברות הממשלתיות.
החוק קובע כי השר יקבע בתקנות את האגרות שהתאגיד יוכל לגבות בעד הפיקוח הוטרינרי במפעלים השונים ובבתי השחיטה. אגרות אלה והאגרות שהתאגיד גובה בעד פיקוח וטרינרי במפעלי יצוא הבשר וכן בבתי המטבחיים, ייקבעו בתקנות בזיקה לסכום האגרה הבסיסי ותוך הבחנה בין פיקוח בשעות רגילות, שעות לילה ושעות נוספות ובין תפקידי הפיקוח השונים הנדרשים על ידי משרד הבריאות או משרד החקלאות. כמו כן נקבע בחוק כי סכומי אגרות אלה ישולמו בתוספת מע"מ. 
נוסף על כך החוק משנה את סכום אגרת פיקוח בשווקים שהתאגיד גובה ומעביר לרשויות המקומיות, וכן קובע כי גם על סכום אגרה זו יתווסף מע"מ, ויחול לגבי חישובה מנגנון העדכון השנתי בהתאמות מסוימות.
חוק מיסוי תשלומים בתקופת בחירות (תיקון מס' 9 - הוראת שעה), התשפ"ג–2023
סטטוס: התקבלה בקריאה שלישית
כנסת: 25
סוג הצעה: פרטית
ועדה: ועדת הפנים והגנת הסביבה
יוזמים: יעקב אשר, דוד ביטן, ארז מלול, עודד פורר, אוהד טל, ולדימיר בליאק, זאב אלקין
תחילה: 2023-08-02T00:00:00
פרסום: ספר החוקים, 02/08/2023, מס' חוברת 3077, עמ' 632
שמות קודמים:
Name: הצעת חוק מיסוי תשלומים בתקופת בחירות (תיקון מס' 9 - הוראת שעה), התשפ"ג–2023
Value: בקריאה השנייה והשלישית
Name: הצעת חוק מיסוי תשלומים בתקופת בחירות (תיקון מס' 9) (הארכת תקופת הבחירות), התשפ"ג–2023
Value: בקריאה הראשונה
Name: הצעת חוק מיסוי תשלומים בתקופת בחירות (תיקון - הארכת תקופת הבחירות), התשפ"ג-2022
Value: בדיון המוקדם
תקציר:
נקבעה הוראת שעה שתחול לתקופה של שנה, שמטרה לאחד את הכלל בין הבחירות לרשויות המקומיות לבין הבחירות לכנסת, לפיו "תקופת הבחירות" לעניין מיסוי תשלומים לעובדים בתקופת בחירות תוגדר כתקופה של 60 ימים המסתיימת ביום ה-14 שלאחר יום הבחירות.
עוד נקבע, כי המס המיוחד שמשולם בגין עבודה בתקופת בחירות יופחת מ-25% ל-18%.
חוק שירות ביטחון (הוראת שעה) (הצבת יוצאי צבא בשירות בתי הסוהר) (תיקון מס' 11), התשפ"ג-2023
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת החוץ והביטחון
תחילה: 2023-08-02T00:00:00
פרסום: ספר החוקים, 02/08/2023, מס' חוברת 3076, עמ' 630
שמות קודמים:
Name: הצעת חוק שירות ביטחון (הוראת שעה) (הצבת יוצאי צבא בשירות בתי הסוהר) (תיקון מס' 11), התשפ"ג-2023
Value: בקריאה הראשונה
תקציר:
הוראת השעה המסדירה הצבת חיילים בשירות בתי הסוהר צפויה לפקוע ביום כ"ח באב התשפ"ג (15 באוגוסט 2023). על כן נקבע כי חיילים שהוצבו בשירות בתי הסוהר לפי יום הפקיעה ימשיכו לשרת גם לאחר יום הפקיעה, עד לתום תקופת שירותם או עד ליום ל' בכסלו התשפ"ה (31 בדצמבר 2024), לפי המוקדם מבין השניים.
חוק שירות אזרחי (תיקון מס' 4), התשפ"ג-2023
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת העבודה והרווחה
תחילה: 2023-08-02T00:00:00
פרסום: ספר החוקים, 02/08/2023, מס' חוברת 3075, עמ' 628
שמות קודמים:
Name: הצעת חוק שירות אזרחי (תיקון מס' 4), התשפ"ג-2023
Value: בקריאה השנייה והשלישית
Name: הצעת חוק שירות אזרחי (תיקון מס' 5), התשפ"ג-2023
Value: בקריאה הראשונה
תקציר:
חוק זה מאריך עד יום 31 באוגוסט 2025 את הוראת המעבר הקבועה בסעיף 112(ד)(1) לחוק
שירות אזרחי, התשע"ז-2017 אשר פקעה ב-1 באפריל 2022. הוראת הסעיף שתוקפה מוארך קובעת כי גוף שקיבל הכרה כגוף
מוכר ערב יום התחילה של חוק שירות אזרחי לפי תקנות הביטוח הלאומי (בנות בשירות לאומי בהתנדבות),
התשס"ב-2002, יראו אותו כגוף שהוכר לפי סעיף 48 לחוק גם אם אינו מקיים את תנאי אותו סעיף.
תיקון זה נדרש מכיוון שטרם הושלמה התקנת התקנות לפי סעיף 48 שייקבעו את התנאים להכרה בגוף כגוף מוכר, וזאת על מנת לשמור על רציפות
פעילותם של הגופים המוכרים שפועלים כעת ולמנוע פגיעה בזכויות המתנדבים.
חוק רישוי שירותים ומקצועות בענף הרכב (תיקון מס' 11), התשפ"ג-2023
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת הכלכלה
תחילה: 2023-08-17T00:00:00
פרסום: ספר החוקים, 02/08/2023, מס' חוברת 3074, עמ' 626
שמות קודמים:
Name: הצעת חוק רישוי שירותים ומקצועות בענף הרכב (תיקון מס' 11), התשפ"ג-2023
Value: בקריאה השנייה והשלישית
Name: הצעת חוק רישוי שירותים ומקצועות בענף הרכב (תיקון מס' 11) (הארכת תקופות), התשפ"ג-2023
Value: בקריאה הראשונה
תקציר:
התיקון לחוק מאריך את תוקף צווי הפיקוח וכן שתי הוראות שעה הקבועות בחוק רישוי שירותים ומקצועות בענף הרכב, התשע"ו–2016 (להלן – החוק), כפי שיפורט להלן. לעניין תוקף צווי הפיקוח – החוק מסדיר באופן מקיף תחומים שונים בענף הרכב, ובהם ייבוא רכב, מוסכים ושמאות רכב, ובמסגרתו נקבעו הסדרים עדכניים שנועדו להחליף את צווי הפיקוח – צווים שהותקנו מכוח חוק הפיקוח על מצרכים ושירותים, התשי"ח–1957, שהם חקיקה לשעת חירום, ובהם הוסדרו תחומים אלה עד לחקיקת החוק. נושאים מסוימים מוסדרים בהוראות נוהל שנקבעו לפי צווי הפיקוח. לשם יישומו המלא של החוק יש צורך בהתקנת מספר רב של תקנות, חלקן באישור ועדת הכלכלה של הכנסת. כדי לאפשר לשר התחבורה והבטיחות בדרכים להשלים את התקנתן של כל התקנות הנדרשות, נקבע בחוק כי צווי הפיקוח והוראות הנוהל מכוחם ימשיכו לעמוד בתוקף עד שיותקנו אותן תקנות. התיקון לחוק מאריך בשנה, עד 16 באוגוסט 2024, את התקופה שבה יעמדו בתוקפם צווי הפיקוח לעניין ייצור וייבוא רכב, מוצרי תעבורה, מוסכים ושמאות רכב. בנוסף, התיקון לחוק מאריך עד אותו מועד גם שתי הוראות שעה: הוראת השעה המאפשרת לייבואן זעיר (שהוא יבואן רכב המורשה לייבא עד 20 כלי רכב בשנה) לייבא רכב גם אם טרם חלפו 12 חודשים ממועד ייצורו של הרכב עד מועד רישומו בישראל, וכן הוראת שעה הקובעת כי החובות החלות על יבואן ישיר לטפל בכלי רכב מאותו תוצר שיובאו על ידי יבואנים עקיפים וזעירים, לא יחולו על רכב שאינו מסוג רכב נוסעים או רכב מסחרי. לפי התיקון, שר התחבורה והבטיחות בדרכים רשאי להאריך בצו, באישור ועדת הכלכלה של הכנסת, את תוקף צווי הפיקוח לתקופות נוספות שלא יעלו במצטבר על 6 חודשים, וכן את שתי הוראות השעה כאמור לשתי תקופות נוספות שכל אחת מהן לא תעלה על 6 חודשים, כאשר לעניין הוראת השעה הנוגעת לחובות ייבואן ישיר לגבי כלי רכב שאינם רכב נוסעים או רכב מסחרי (כגון רכב דו-גלגלי), השר יהיה רשאי להאריך את תוקפה רק לעניין סוגי כלי רכב מסוימים כפי שיקבע בצו.
חוק ביטוח בריאות ממלכתי (תיקון מס' 67), התשפ"ג–2023
סטטוס: התקבלה בקריאה שלישית
כנסת: 25
סוג הצעה: פרטית
ועדה: ועדת הבריאות
יוזמים: חוה אתי עטייה
תחילה: 2023-08-02T00:00:00
פרסום: ספר החוקים, 02/08/2023, מס' חוברת 3073, עמ' 624
שמות קודמים:
Name: הצעת חוק ביטוח בריאות ממלכתי (תיקון מס' 67), התשפ"ג–2023
Value: בקריאה השנייה והשלישית
Name: הצעת חוק ביטוח בריאות ממלכתי (תיקון מס' 65) (החזר דמי נסיעה באמבולנס לחולה סיעודי ובעד חולה שנפטר), התשפ"ב–2022
Value: בקריאה הראשונה
Name: הצעת חוק ביטוח בריאות ממלכתי (תיקון - החזר דמי נסיעות עבור חולה סיעודי וחולה שנפטר), התשפ"א-2021
Value: בדיון המוקדם
תקציר:
חוק זה מרחיב את הזכאות לפי חוק ביטוח בריאות ממלכתי, התשנ"ד-1994 להחזר דמי נסיעה בניידת טיפול נמרץ או באמבולנס כך שיינתן החזר מלא  בעד הוצאות הסעה לבית חולים בניידת טיפול נמרץ או באמבולנס כשהמבוטח שהוסע נפטר בטרם אושפז, - אך לא יותר מסכום האגרה הקבוע לנסיעה באמבולנס או בניידת טיפול נמרץ של מד"א. כמו כן  נקבע כי מבוטח שמלאו לו 80 שנים והוא זכאי לגמלת סיעוד ברמה 5 או ברמה 6 לפי חוק הביטוח הלאומי וזכאי גם לגמלת הבטחת הכנסה, יהיה זכאי להחזר של 50% מסכום ההוצאה ששילם, בעד הוצאות הנסיעה לבית החולים בניידת טיפול נמרץ או באמבולנס.